## נספח ה' - נוסח התחייבות לשמירת סודיות ולמניעת ניגוד עניינים

**מסמך זה ייחתם על ידי הספק**

**לכבוד**

**מדינת ישראל**

**משרד התרבות והספורט**

הקריה המזרחית, בניין ג'

**ירושלים**

א.ג.נ.,

**הנדון: התחייבות לשמירת סודיות ולמניעת ניגוד עניינים**

הואיל: ומשרד התרבות והספורט (להלן: "**המשרד**") מעוניין בקבלת שירותי ניהול והפעלה של פרויקט לשילוב יוצאי אתיופיה בספורט הישראלי (להלן: "**השירותים**" או "**העבודות**");

והואיל: והמשרד פרסם מכרז לביצוע השירותים (מכרז מס' 3/2019) (להלן: **"המכרז"**), והספק **התאחדות הספורט לבתי הספר** (להלן: "**הספק**") הגיש הצעה במכרז והצעתו התקבלה (להלן: **"הצעת הספק"**) ונקבע, כי הספק יבצע עבור המשרד את העבודות במועדים ובתנאים כמפורט במסמכי המכרז, לרבות ההסכם ומסמך הגדרת העבודה;

והואיל: והמשרד התנה השתתפות הספק במכרז בתנאי שהספק והבאים מטעמו ישמרו על סודיות כל המידע כהגדרתו להלן, וכן על סמך התחייבות הספק לעשות את כל הדרוש לשמירת סודיות המידע;

והואיל: והוסבר לספק כי במהלך עיסוקיו במתן השירותים למשרד ו/או בקשר אליהם יתכן כי יעסוק ו/או יקבל לחזקתו ו/או יבוא לידיעתו מידע מסוגים שונים, שאינו מצוי בידיעת כלל הציבור, בין בעל פה ובין בכתב, בין ישיר ובין עקיף, השייך למשרד ו/או הנודע למשרד ו/או לפעילויותיו בכל צורה ואופן, לרבות אך מבלי לגרוע מכלליות האמור, נתונים, מסמכים ודו"חות (להלן: "**המידע**");

והואיל: והוסבר לספק וידוע לו כי גילוי המידע בכל צורה שהיא לכל אדם או גוף מלבד המשרד, עלול לגרום למשרד ו/או לצדדים אחרים נזק, והוא עלול להוות עבירה פלילית;

**אי לזאת, אני החתום מטה מתחייב כלפיכם כדלקמן:**

1. לשמור על סודיות גמורה ומוחלטת של המידע ו/או כל הקשור והנובע מן השירותים או ביצועם.
2. מבלי לפגוע בכלליות האמור בסעיף ‎1 לעיל, הנני מתחייב כי במשך תקופת מתן השירותים למשרד או לאחר מכן ללא הגבלת זמן לא אגלה לכל אדם או גוף, לא אפרסם וכן לא אוציא מחזקתי את המידע ו/או כל חומר כתוב אחר ו/או כל חפץ או דבר, בין ישיר ובין עקיף, לצד כל שהוא.
3. לנקוט אמצעי זהירות קפדניים ולעשות את כל הדרוש מבחינה בטיחותית, ביטחונית, נוהלית או אחרת כדי לקיים את התחייבויותיי על פי התחייבות זו.
4. להביא לידיעת עובדי ו/או מי מטעמי חובה זו של שמירת סודיות ואת העונש על אי מילוי החובה.
5. להיות אחראי כלפיכם על פי כל דין לכל נזק או פגיעה או הוצאה או תוצאה מכל סוג, אשר יגרמו לכם או לצד שלישי כל שהוא כתוצאה מהפרת התחייבותי זו, וזאת בין אם אהיה אחראי לבדי בגין כל האמור ובין אם אהיה אחראי ביחד עם אחרים.
6. להחתים את העובדים מטעמי על התחייבות לשמירת סודיות בנוסח זהה להתחייבות זו.
7. להחזיר לידיכם ולחזקתכם מיד כשאתבקש לכך כל חומר כתוב או אחר או חפץ שקיבלתי מכם או השייך לכם שהגיע לחזקתי או לידי עקב מתן השירותים או שקיבלתי מכל אדם או גוף עקב מתן השירותים או חומר שהכנתי עבורכם. כמו כן, הנני מתחייב לא לשמור אצלי עותק כל שהוא של חומר כאמור או של מידע.
8. בכל מקרה שאגלה מידע כאמור השייך לכם ו/או הנמצא ברשותכם ו/או הקשור לפעילויותיכם, תהיה לכם זכות תביעה נפרדת ועצמאית כלפי בגין הפרת חובת הסודיות שלעיל.
9. הנני מצהיר כי ידוע לי ששימוש במידע שיגיע לידי במהלך ביצוע העבודה ומסירתו לאחר מהווים עבירה על פי חוק עונשין, התשל"ז - 1997 וחוק הגנת הפרטיות התשמ"א - 1981.
10. שלא לעסוק בכל דרך שהיא בעיסוק שיגרום לי להיות במצב של ניגוד עניינים ישיר או עקיף, בין ענייני ו/או בעלי השליטה ביו/או נושאי המשרה שלי ו/או הפועלים מטעמי, לבין ענייני המשרד ו/או מתן השירותים.
11. להחלים את העובדים על התחייבות להמנעות מניגוד עניינים.
12. התחייבותי זו לא תפורש כיוצרת קשר אישי מכל סוג שהוא ביני לביניכם.

**ולראיה באתי על החתום**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
| שם משפחה |  | שם פרטי |  | מספר זהות |  | תאריך |  | חתימה |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
| שם משפחה |  | שם פרטי |  | מספר זהות |  | תאריך |  | חתימה |

**נחתם בפני**:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
| שם משפחה |  | שם פרטי |  | מספר זהות |  | תאריך |  | חתימה |